# PASLAUGŲ TEIKIMO SUTARTIS

##### 2021 m. lapkričio 9 d. Nr.

Šiauliai

**Šiaulių lopšelis-darželis „Rugiagėlė“**, įstaigos kodas 190529495, atstovaujama **direktorės Romos Jarulienės**, veikiančios pagal nuostatus, (toliau – PASLAUGŲ GAVĖJAS) ir **Viešoji įstaiga Šiaulių centro poliklinika**, įstaigos kodas 145370959, atstovaujamos **direktoriaus Mindaugo Maželio**, veikiančios pagal įstaigos įstatus, (toliau – PASLAUGŲ TEIKĖJAS) sudarė šią sutartį, pagal kurią:

1. **SUTARTIES OBJEKTAS**
2. Šia sutartimi PASLAUGŲ TEIKĖJAS įsipareigoja suteikti PASLAUGŲ GAVĖJUI privalomų periodinių profilaktinių sveikatos patikrinimų paslaugas (toliau – paslauga) pagal pateiktą pasiūlymą, o PASLAUGŲ GAVĖJAS įsipareigoja sumokėti už tinkamai suteiktas paslaugas.
3. Paslauga suteikiama vadovaujantis Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl Profilaktinių sveikatos tikrinimų sveikatos priežiūros įstaigose“ (su papildymais ir pakeitimais), Lietuvos Respublikos darbuotojų saugos ir sveikatos įstatymu bei kitais teisės aktais.
4. **ATSISKAITYMO TVARKA IR TERMINAI**
5. Sutarties kaina – PASLAUGŲ TEIKĖJO nustatytomis kainomis (įkainiais), pateiktomis VšĮ Šiaulių centro poliklinikos svetainėje [www.siauliupoliklinika.lt](http://www.siauliupoliklinika.lt) teisės aktų nustatyta tvarka, pagal PASLAUGŲ GAVĖJO pateiktą darbuotojų skaičių ir nurodytus profesinės rizikos veiksnius.
6. Į paslaugų kainas (įkainius) įskaitomi visi mokesčiai bei kitos išlaidos, susijusios su tinkamu sutarties vykdymu. Paslaugų kainos (įkainiai) yra fiksuotos ir negali būti keičiamos per visą sutarties galiojimo laikotarpį, išskyrus 5 punkte nurodytą atvejį.
7. Po sutarties pasirašymo paslaugos kaina gali keistis (didėti ar mažėti) dėl pasikeitusių teisės aktų. Kainų perskaičiavimas įforminamas raštišku šalių susitarimu, kuris tampa neatsiejama sutarties dalimi.
8. Už tinkamai ir faktiškai suteiktas paslaugas atsiskaitoma mokėjimo pavedimu, bet ne ilgiau kaip per 30 (trisdešimt) kalendorinių dienų nuo paslaugos atlikimo ir PVM sąskaitos faktūros gavimo dienos.
9. Visi atsiskaitymai su PASLAUGŲ TEIKĖJU vykdomi bankiniu pavedimu į jo nurodytą atsiskaitomąją sąskaitą.
10. PVM sąskaitoje faktūroje privalo būti nurodomas sutarties numeris, sutarties sudarymo data. Įsigaliojus teisiniam reguliavimui dėl PVM sąskaitų faktūrų teikimo elektroniniu būdu, PASLAUGŲ TEIKĖJAS PVM sąskaitą faktūrą privalo pateikti naudodamasis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu www.esaskaita.eu). Nesant objektyvių galimybių, PVM sąskaitą faktūrą pateikti naudojantis elektronine paslauga „E. sąskaita“, ją PASLAUGŲ TEIKĖJAS turės pateikti [rugiagele@splius.lt](mailto:rugiagele@splius.lt).
11. **ŠALIŲ TEISĖS IR ĮSIPAREIGOJIMAI**

9. PASLAUGŲ GAVĖJO teisės ir įsipareigojimai:

* 1. Ne vėliau kaip per 5 (penkias) darbo dienas nuo sutarties įsigaliojimo suderinti su PASLAUGŲ TEIKĖJU paslaugų teikimo grafiką bei raštu pateikti atvyksiančių darbuotojų skaičių - sąrašą;
  2. Priimti pagal reikalavimus atliktą paslaugą;
  3. Atsiskaityti su PASLAUGŲ TEIKĖJU už tinkamai suteiktas paslaugas II skyriuje nurodyta tvarka ir terminais;
  4. Teikti PASLAUGŲ TEIKĖJUI sutarčiai vykdyti pagrįstai reikalingą informaciją;
  5. Raštu, ne vėliau kaip per 5 darbo dienas nuo pasikeitimo, informuoti PASLAUGŲ TEIKĖJĄ apie pasikeitusius rekvizitus, teisinį statusą.

1. PASLAUGŲ TEIKĖJO teisės ir įsipareigojimai:
   1. Laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant sutartį, išskyrus tiek, kiek tai reikalinga tinkamam sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams. Visa PASLAUGŲ GAVĖJO PASLAUGŲ TEIKĖJUI suteikta informacija yra laikoma konfidencialia, nebent PASLAUGŲ GAVĖJAS raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama arba PASLAUGŲ TEIKĖJAS gali dokumentais įrodyti, kad informacija jam buvo teisėtai žinoma ar buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją;
   2. Užtikrinti medicinos įstaigų civilinės atsakomybės už pacientams padarytą žalą privalomojo draudimo turėjimą per visą sutarties vykdymo laikotarpį;
   3. Atlikti paslaugą kokybiškai, laikantis teisės aktų reikalavimų.
2. **ŠALIŲ ATSAKOMYBĖ**

11. Jei viena iš šalių neįvykdo arba netinkamai vykdo sutartyje numatytus įsipareigojimus, kaltoji šalis turi atlyginti sutarties sąlygų nevykdymu arba netinkamu vykdymu kitai šaliai jos patirtus nuostolius, kiek jų nepadengia šioje sutartyje numatytos baudos ir delspinigiai.

12. Už kiekvieną uždelstą apmokėti dieną PASLAUGŲ GAVĖJAS moka PASLAUGŲ TEIKĖJUI 0,03 % dydžio delspinigius nuo visos sumos pagal išrašytą PVM sąskaitą – faktūrą už kiekvieną uždelstą kalendorinę dieną.

1. **NENUGALIMOS JĖGOS APLINKYBĖS**
2. Šalys neatsakys už dalinį ar visišką prisiimtų įsipareigojimų nevykdymą, jeigu įrodys, kad įsipareigojimų neįvykdė dėl nenugalimos jėgos aplinkybių.
3. Sutarties šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant, bet ne vėliau kaip per 3 kalendorines dienas nuo aplinkybių atsiradimo ar paaiškėjimo, raštu informuoti apie tai kitą šalį. Jeigu nenugalimos jėgos aplinkybės užsitęsia ilgiau kaip 1 mėnesį, šalys gali nutraukti sutartį.
4. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybės taisyklių patvirtinimo“. Nustatydamos nenugalimos jėgos aplinkybes, šalys vadovaujasi Nenugalimos jėgos (force majeure) aplinkybes liudijančių pažymų išdavimo tvarkos aprašu, patvirtintu Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“.
5. **SUTARTIES GALIOJIMAS IR NUTRAUKIMAS**
6. Sutartis įsigalioja nuo sutarties pasirašymo dienos ir galioja neapibrėžtam laikotarpiui.
7. Sutartis gali būti nutraukta raštišku abiejų šalių susitarimu ir kitais Lietuvos Respublikos Civilinio kodekso 6.217 straipsnyje numatytais pagrindais.
8. PASLAUGŲ GAVĖJAS turi teisę vienašališkai nutraukti paslaugų teikimo sutartį, prieš 7 kalendorines dienas raštu pranešęs apie tai PASLAUGŲ TEIKĖJUI, jeigu PASLAUGŲ TEIKĖJAS nesuteikia paslaugų sutartyje nustatytu terminu bei nevykdo kitų savo įsipareigojimų arba vykdo juos kitomis sąlygomis, negu buvo nurodęs savo pasiūlyme. Nutraukus sutartį šiuo pagrindu, PASLAUGŲ GAVĖJAS turi teisę reikalauti iš PASLAUGŲ TEIKĖJO atlyginti nuostolius.
9. PASLAUGŲ TEIKĖJAS turi teisę vienašališkai nutraukti paslaugų teikimo sutartį, prieš 7 kalendorines dienas raštu pranešęs apie tai PASLAUGŲ GAVĖJUI, jeigu PASLAUGŲ GAVĖJAS nevykdo visų savo įsipareigojimų. Nutraukus sutartį šiuo pagrindu, PASLAUGŲ TEIKĖJAS turi teisę reikalauti iš PASLAUGŲ GAVĖJO atlyginti nuostolius.
10. Baudos ir delspinigių sumokėjimas neatleidžia šalies nuo pareigos atlyginti nuostolius, kiek jų nepadengia šioje sutartyje nustatytos baudos ir delspinigiai.
11. Sutartis laikoma įvykdyta, kai atsiskaitoma už paslaugas, įvykdomi visi sutartiniai įsipareigojimai.
12. **KITOS SĄLYGOS**
13. Tarp šalių kilę ginčai ar nesutarimai sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos Civilinio proceso kodekso nustatyta tvarka teisme.
14. Šalys įsipareigoja per 3 darbo dienas informuoti viena kitą pasikeitus šalių juridiniams adresams, bankų rekvizitams.
15. Sutartis sudaryta dviem vienodą teisinę galią turinčiais egzemplioriais, po vieną kiekvienai šaliai.
16. Šalys patvirtina, kad turėjo pakankamai laiko susipažinti su šia sutartimi, jos turinį ir pasekmes suprato ir patvirtina, kad neturi jokių priekaištų ar pretenzijų dėl sutarties nuostatų.
17. **SUTARTIES PRIEDAI**
18. Priedai yra neatskiriama šios sutarties dalis ir sudaromi raštu 2 egzemplioriais – po vieną kiekvienai šaliai. **Sutarties priedai: darbuotojų sąrašas**.
19. **ŠALIŲ JURIDINIAI ADRESAI IR BANKO REKVIZITAI**

|  |  |  |  |
| --- | --- | --- | --- |
| |  |  | | --- | --- | | **PASLAUGŲ GAVĖJAS**  **Šiaulių lopšelis-darželis „ Rugiagėlė“**  Dainų g. 31, LT-78236 Šiauliai  Įmonės kodas: 190529495  A. s.: LT81 7300 0100 7577 8296,  AB Swedbank, banko kodas 7300  Tel./faks. (8 41) 552 692 El. p. rugiagele@splius.lt  Direktorė  Roma Jarulienė  \_\_\_\_\_\_\_\_\_\_\_\_\_\_\_\_\_\_\_\_  *(parašas)*  A.V. | PASLAUGŲ TEIKĖJAS **Viešoji įstaiga Šiaulių centro poliklinika**  Vytauto g. 101, LT-77156 Šiauliai  Įmonės kodas: 145370959  PVM kodas: nėra  A. s. LT 297300 0100 0240 6298,  AB Swedbank, banko kodas 73000  Tel. (8 41) 52 31 13  Faks. (8 41) 52 13 15  El. paštas info@siauliupoliklinika.lt  Direktorius  Mindaugas Maželis  \_\_\_\_\_\_\_\_\_\_\_\_\_\_\_\_\_\_  *(parašas)*  A.V. | |  |